REPPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

VIJEĆE RODITELJA

KLASA: 602-02/15-20/01

URBROJ: 238-27-15-15-2

Bregana, 7. 10. 2015.

Z A P I S N I K

s 1. sjednice Vijeća roditelja Osnovne škole Milana Langa (bregana) u školskoj godini 2015./2016. održane 29. 9. 2015. u zbornici Škole u Bregani, Langova 2, s početkom u 19,15 sati.

Ravnatelj Igor Matijašić pozdravio je prisutne roditelje, članove Vijeća i konstatirao da je prisutno 23 roditelja - člana od ukupno 30 (popis prisutnih članova u prilogu zapisnika i čini njegov sastavni dio).

Za zapisničara izabrana je gđa Maša Štrbac.

Ravnatelj Igor Matijašić predložio je sljedeći

Dnevni red:

1. Izbor predsjednika i zamjenika predsjednika Vijeća roditelja
2. Razmatranje Prijedloga školskog kurikuluma za šk. godinu 2015./2016.
3. Razmatranje Prijedloga godišnjeg plana i programa rada škole za šk. godinu

2015./2016.

 4. Razno

Dnevni red jednoglasno je usvojen.

**Ad 1) Izbor predsjednika i zamjenika predsjednika Vijeća roditelja**

Za predsjednicu Vijeća roditelja jednoglasno je izabrana gđa Željka Knežević, predstavnica roditelja 6. c razrednog odjela. Za zamjenika predsjednika Vijeća roditelja jednoglasno je izabran gosp. Domagoj Basa, predstavnik roditelja 7. c razrednog odjela.

**Ad 2) Razmatranje Prijedloga školskog kurikuluma za šk. godinu 2015./2016.**

Ravnatelj Škole koji je uz Učiteljsko vijeće predlagatelj Školskog kurikuluma izložio je i objasnio što je Školski kurikulum i što on znači za Školu. Iznio je da Škola radi na temelju Školskog kurikuluma i Godišnjeg plana i programa rada. Školski kurikulum utvrđuje dugoročni i kratkoročni plan i program Škole s izvannastavnim i izvanškolskim aktivnostima, programima i projektima.

Članovi Vijeća roditelja pohvalno su se izrazili o Školskom kurikulumu.

Nakon diskusije, predsjednica Vijeća roditelja Željka Knežević dala je Prijedlog Školskog kurikuluma na glasanje.

Nakon glasanja, predsjednica je konstatirala da je jednoglasno donijet sljedeći

Z a k l j u č a k

 Prihvaća se Prijedlog Školskog kurikuluma za školsku godinu 2015./2016. i prosljeđuje Školskom odboru na donošenje.

**Ad 3) Razmatranje Prijedloga godišnjeg plana i programa rada škole za šk. godinu 2015./2016.**

Ravnatelj Igor Matijašić kao predlagatelj Godišnjeg plana i programa rada škole upoznao je prisutne da se njime utvrđuje mjesto, vrijeme, način i izvršitelji poslova te sadrži podatke o uvjetima rada, izvršiteljima poslova, godišnji kalendar rada, podatke o dnevnog i tjednoj organizacije rada, dakle sve potrebno da bi se nastavni plan i program odnosno Školski kurikulum mogao realizirati.

Član Vijeća, Domagoj Basa predlaže da se izbjegne preopterećenje sedmih razreda na način da se blok sat razbije na 2 x po 1 sat.

Nakon kratke diskusije, predsjednica Vijeća, Željka Knežević dala je Prijedlog Godišnjeg plana i programa rada na glasanje.

Nakon provedenog glasanja, predsjednica je konstatirala da je jednoglasno donijet sljedeći

Z a k l j u č a k

 Prihvaća se Prijedlog Godišnjeg plana i programa rada Škole za školsku godinu 2015./2016. i prosljeđuje Školskom odboru na donošenje.

**Ad 3) Razno**

Pod navedenom točkom raspravljalo se:

- roditelji su pohvalili razrednicu 8. a razrednog odjela, Mariju Aščić na kvalitetno održanom roditeljskom sastanku,

- ravnatelj je upoznao VR-a o donesenim izmjenama i dopunama Pravilnika o izvođenju izleta, ekskurzija i drugih odgojno-obrazovnih aktivnosti izvan škole,

- ravnatelj Škole pohvaljen je za transparentnost financija Škole,

- Škola će se potruditi nabaviti udžbenike za djecu slabijeg imovinskog statusa kojima još uvijek nedostaju pojedini udžbenici

- na upit roditelja što Škola poduzima s učenicima koji konstantno ometaju nastavu Ravnatelj je odgovorio da sve takve probleme rješavaju razrednici i stručne službe (pedagog i defektolog)

- roditelji predlažu da se učenicima s neprihvatljivim ponašanjem dodijele asistenti u nastavi,

- na upit roditelja zašto popodnevni turnus počinje u 14 sati, Ravnatelj je odgovorio radi poboljšanja kvalitete nastave,

- Ravnatelj je obrazložio proceduru vezano za eventualnu pojavu nasilja među učenicima:

I. korak - razrednik,

II .korak - stručni suradnici (pedagog, defektolog)

III. korak - Prijava nadležnim tijelima (Centar za socijalnu skrb)

Završeno u 20,45 sati.

Zapisničar: Maša Štrbac

Predsjednica Vijeća roditelja: Željka Knežević, prof.